สวัสดีครับ มีอาการเหมือนมีอะไรมาจุกที่คอหอย มีเสมหะเจ็บคอเล็กน้อย แน่นหน้าอก แน่นท้อง เรอบ่อย ช่วงแรกมีการการปวดเมื่อยร่างกายร่วมด้วยและไม่ถ่ายท้องประมาณ 2-3 วันไม่มีไข้ ไม่ไอ เป็นมาได้ 10 - 12 วัน รบคุณวินิจฉัยให้ด้วยครับ
สวัสดีค่ะ อาการแน่นอก จุกที่คอหอย เรอบ่อยๆนั้น หากสัมพันธ์กับมื้ออาหารชัดเจน อาจจะเกี่ยวกับกรดไหลย้อน การมีแผลในกระเพาะอาหาร สาเหตุอื่นๆเช่นอาการท้องอืดเช่นเกิดจากรับประทานอาหารในแต่ละมื้อมากจนเกินไป การมีลำไส้อักเสบ ลำไส้อุดตัน เป็นต้นเบื้องต้นควรรับประทานอาหารในแต่ละมื้อไม่มากจนเกินไป กินแล้วนั่งหัวสูงไว้ก่อนอย่างน้อย 3 ชั่วโมง หลีกเลี่ยงอาหารที่ทำให้มีอาการมากขึ้น เดินบ่อยๆให้ลำไส้บีบตัวได้ดี การได้ยาลดกรดควรใช้ภายใต้การดูแลของแพทย์ส่วนอาการมีเสมหะ เจ็บคอเล็กน้อย อาจจะเป็นเรื่องของกรดไหลย้อนได้เช่นกัน ซึ่งควรลองปฏิบัติตัวตามคำแนะนำข้างต้นก่อนว่าดีขึ้นหรือไม่ หากยังมีอาการเป็นเรื้อรัง ร่วมกับมีไอ ไข้สูง หอบเหนื่อย ควรไปพบแพทย์ สาเหตุน่าจะเป็นเกี่ยวกับทางเดินหายใจติดเชื้อที่ควรตรวจเพิ่มเติมต่อไป